**Pirkuma līgums Nr.**

Rīga 2018.gada \_\_\_.\_\_\_\_\_\_\_\_

**Veselības inspekcija**, reģistrācijas Nr.90002448818, juridiskā adrese: Klijānu iela 7, Rīga, kuru saskaņā ar Ministru kabineta 05.02.2008. noteikumu  nr.76 „Veselības inspekcijas nolikums”’ 6.punktu pārstāv vadītāja Indra Dreika, turpmāk tekstā “Pasūtītājs”, (turpmāk – **Pārdevējs)**, no vienas puses, un

***Juridiskās personas*** *nosaukums, vienotais reģistrācijas Nr.* ***vai fiziskās personas*** *vārds, uzvārds un personas kods, juridiskajām personām paraksttiesīgās personas vārds un uzvārds* personā, kurš rīkojas pamatojoties uz *dokumenta nosaukums* (turpmāk – **Pircējs),** no otras puses, abas kopā sauktas – puses, noslēdz šādu pirkuma līgumu (turpmāk – Līgums):

1. **Līguma priekšmets**
   1. Pircējs ir piedalījies Pārdevēja rīkotajā izsolē un ieguvis īpašuma tiesības uz automašīnu Audi 80, 1988.g., DR8316l; Volvo 850, 1995.g., FP5879; Opel Astra, 1999.g., DT7426; Opel Astra, 1999.g., DT7429; Honda Civic, 1999.g., DT7089; Ford Mondeo, 2002.g., EK7214, turpmāk – manta, kas atrodas Klijānu ielā 7, Rīgā, turpmāk – teritorija.
   2. Pārdevējs apliecina, ka līdz līguma noslēgšanai manta nav nevienam citam atsavināta, nav ieķīlāta, par to nav strīdu, tai nav uzlikts aizliegums, kā arī nav citu šķēršļu, lai to pārdotu un lai Pircējs to varētu nopirkt.
   3. Pircējam ir zināms mantas faktiskais stāvoklis (manta ir noņemta no uzskaites CSDD) un Pircējs apliecina, ka neizvirzīs pret Pārdevēju nekādas pretenzijas, ja atklāsies kādi mantai piemītoši apslēpti trūkumi vai būs nepieciešami papildus maksājumi.
   4. Pircējs apliecina, ka viņam ir skaidri zināma mantas atrašanās teritorija un tās izvešanas ceļi.
2. **Pirkuma maksa, samaksas kārtība un līgumsods**
   1. Pircējs maksā Pārdevējam līgumā noteiktajā kārtībā un apmērā, pamatojoties uz Pārdevēja izrakstītu rēķinu, trīs darba dienu laikā no Līguma noslēgšanas un rēķina saņemšanas dienas, ieskaitot maksu Pārdevēja norēķinu kontā.
   2. Manta tiek pārdota par pirkuma maksu ***summa cipariem* *euro*** (*summa vārdiem*) un PVN 21% (divdesmit viens procents), kas sastāv no:
      1. Pircēja iemaksātās nodrošinājuma summas *summa cipariem* *euro* (*summa vārdiem*) apmērā (bez PVN), kas ir samaksāta Pārdevējam līdz izsolei;
      2. atlikusī pirkuma summa *summa cipariem* *euro* (*summa vārdiem*) apmērā un PVN 21% *summa cipariem* *euro* (*summa vārdiem*), ko Pircējs ir samaksājis Pārdevējam līdz līguma noslēgšanas dienai.
   3. Gadījumā, ja Pircējs neizpilda saistības Līgumā paredzētajos termiņos, Pārdevējs ir tiesīgs prasīt līgumsodu 0,1% (viena desmitā daļa procenta) apmērā no pirkuma maksas par katru kavēto dienu, bet kopsummā ne vairāk kā 10% (desmit procenti) no pirkuma maksas.
3. **Pušu saistības**
   1. **Pircēja saistības:**
      1. Pēc līguma 2.1.apakšpunktā noteiktās samaksas veikšanas, Pircējs iegūst īpašumtiesības uz mantu;
      2. Pircējam ir tiesības uzsākt mantas izvešanu pēc 2.1.apakšpunktā noteiktās maksas samaksas. Samaksa tiek uzskatīta ar brīdi, kad visa 2.2. apakšpunktā noteiktā pirkuma maksa ir ieskaitīta Pārdevēja kontā;
      3. Pircējam ir pienākums:
         1. līguma saistību izpildes laikā ievērot darba drošību un Latvijas Republikas normatīvo aktu prasības;
         2. līdz līguma 4.2.apakšpunktā noteiktajam datumam izvest mantu, izvešanas laiku saskaņojot ar Pārdevēja Administratīvā nodrošinājuma nodaļas vadītāju Māri Leščinski, tālrunis 67819683 un mobilais tālrunis 26376256;
         3. mantas izvešanu veikt tikai 3.1.3.3.apakšpunktā minētās vai tā norīkotas personas klātbūtnē;
         4. nodrošināt tīrību teritorijā veicot mantas izvešanu.
      4. Pircējam nav tiesības pārdot un/vai nodot līguma saistības trešajai personai.
   2. **Pārdevēja saistības:**
      1. Pārdevējam ir pienākums:
         1. atļaut Pircējam izvest mantu pēc līguma abpusējas parakstīšanas un līgumā noteiktajā kārtībā;
         2. ierādīt Pircējam dabā mantas atrašanās robežas, izvešanas ceļus, vietu autotransporta manevriem.
      2. Pārdevējam ir tiesības:
         1. apsekot teritoriju līguma darbības laikā;
         2. kontrolēt un uzraudzīt mantas izvešanu;
         3. konstatējot tādas Pircēja darbības, kas kvalificējamas kā Latvijas Republikas normatīvo aktu neievērošana, apturēt darbus līdz domstarpību novēršanai un/vai zaudējumu segšanai.
   3. Puses mantas nodošanas faktu noformē ar mantas nodošanas-pieņemšanas aktu (līguma pielikums), ko paraksta abu pušu pārstāvji mantas izvešanas dienā.
   4. Puses ir savstarpēji atbildīgas par otrai pusei, kā arī trešajām personām, nodarītajiem zaudējumiem, ja tie radušies vienas puses vai tā darbinieku, kā arī šīs puses līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
4. **Līguma termiņš un izbeigšanas nosacījumi**
   1. Līgums stājas spēkā tā parakstīšanas dienā un ir spēkā līdz abu pušu saistību pilnīgai izpildei.
   2. Pircējam jāizved manta divu nedēļu laikā no Līguma noslēgšanas dienas un līguma 2.2.apakšpunktā noteiktās pirkuma samaksas veikšanas.
   3. Pārdevējam ir tiesības vienpusēji izbeigt Līgumu, ja Pircējs:
      1. savas vainas dēļ līdz Līguma 4.2.apakšpunktā noteiktajam termiņam nav izvedis mantu;
      2. ar savu darbību vai bezdarbību pieļauj būtiskus normatīvo aktu pārkāpumus, vai nodara un neatlīdzina zaudējumus Pārdevējam vai trešajām personām.
   4. Ja Līgums tiek izbeigts līguma 4.3. apakšpunktā noteiktajā kārtībā, tad Pircējs zaudē Līguma 2.2.apkašpunktā noteikto un iemaksāto pirkuma maksu.
5. **Citi noteikumi**
   1. Visi grozījumi, papildinājumi un pielikumi Līgumam stājas spēkā tikai tad, ja tie veikti rakstveidā un tos ir parakstījušas abas līgumslēdzējas puses vai attiecīgi to pilnvaroti pārstāvji.
   2. Puses tiek atbrīvotas no atbildības par pilnīgu vai daļēju līguma nepildīšanu, ja šī neizpilde radusies nepārvaramas varas un/vai ārkārtēju apstākļu rezultātā, kurus puses nevarēja paredzēt un novērst. Puse, kurai radušies nepārvaramas varas apstākļi, nekavējoties informē otru Pusi par nepārvaramas varas iestāšanos. Šajā gadījumā puses vienojas par Līgumā noteikto noteikumu grozīšanu vai Līguma izbeigšanu. Nepārvaramas varas apstākļu iestāšanās jāpierāda tai Pusei, kura uz tiem atsaucas.
   3. Līgums ir saistošs abām pusēm un to tiesību un saistību pārņēmējiem.
   4. Visi strīdi, domstarpības vai prasības, kas rodas sakarā ar Līgumu, puses risina savstarpēju pārrunu un vienošanās ceļā, ja vienošanos neizdodas panākt, strīdu jautājums tiks nodots izskatīšanai Latvijas Republikas tiesā normatīvajos aktos noteiktajā kārtībā.
   5. Visos jautājumos, kuri nav atrunāti Līgumā, puses vadās saskaņā ar Latvijas Republikas normatīvajiem aktiem.
   6. Līgums sagatavots divos identiskos eksemplāros latviešu valodā, katrai pusei tiek nodots viens eksemplārs.
6. **Pušu rekvizīti un paraksti**

|  |  |
| --- | --- |
| **Pārdevējs:** | **Pircējs:** |
| **Veselības inspekcija**  Reģistrācijas Nr.90002448818  Adrese: Klijānu iela 7, Rīga, LV-1012  Telefons: 67819683, fakss: 67819672  Banka: Valsts kase  Konts: LV75 TREL2290582006000  \_\_\_\_\_\_\_\_\_\_\_\_\_\_\_  /Indra Dreika/ | **Nosaukums**  Reģistrācijas Nr.  Adrese :  Telefons:  Banka:  Konts:  \_\_\_\_\_\_\_\_\_\_\_\_\_\_\_\_\_  /Vārds Uzvārds/ |

*Līguma pielikums*

**MANTAS NODOŠANAS –PIEŅEMŠANAS AKTS**

**2018.gada \_\_\_\_\_\_\_\_\_\_\_\_\_līgumam Nr.**

Rīga 2018.gada *\_\_.\_\_\_\_\_\_\_\_\_\_*

Saskaņā ar (***datums.mēnesis)*.2018. līgumu Nr. /*numurs*** (turpmāk – Līgums), kas noslēgts starp **Veselības inspekciju**, reģistrācijas Nr. 90002448818, kuru saskaņā ar Ministru kabineta 05.02.2008. noteikumu  nr.76 „Veselības inspekcijas nolikums”’ 6.punktu pārstāv vadītāja Indra Dreika, turpmāk tekstā “Pasūtītājs”, (turpmāk – Pārdevējs), no vienas puses un ***Nosaukums***, reģistrācijas Nr. *numurs*, tās paraksttiesīgās personas *amats, vārds, uzvārds* personā, kura rīkojas saskaņā ar *dokumenta nosaukums*, turpmāk – Pircējs, no otras puses, abi kopā turpmāk saukti par Pusēm,

sastādīja mantas nodošanas-pieņemšanas aktu (turpmāk – Akts) pamatojoties uz Līguma 3.3.apakšpunktu, piedaloties Pušu pārstāvjiem: no Pārdevēja puses – Veselības inspekcijas Administratīvo nodrošinājuma nodaļas vadītājs Māris Leščinskis, no Pircēja puses – *pārstāvja amats Vārds, Uzvārds*:

1. Pārdevējs saskaņā ar Līgumu ir nodevis un Pircējs pieņēmis automašīnas Audi 80, 1988.g., DR8316l; Volvo 850, 1995.g., FP5879; Opel Astra, 1999.g., DT7426; Opel Astra, 1999.g., DT7429; Honda Civic, 1999.g., DT7089; Ford Mondeo, 2002.g., EK7214 līgumā noteiktajā komplektācijā, to reģistrācijas apliecības, atslēgu un pults otros eksemplārus (ja tādi ir), turpmāk – manta, kas atrodas Klijānu ielā 7, Rīgā.
2. Akts apliecina, ka Pircējs ir saņēmis no Pārdevēja mantu Līgumā noteiktajā apjomā un kvalitātē.
3. Akts sagatavots divos eksemplāros ar vienādu juridisko spēku, no kuriem: viens eksemplārs Pārdevējam, otrs – Pircējam.

|  |  |
| --- | --- |
| **Pārdevēja pārstāvis**  Veselības inspekcijas  Administratīvo nodrošinājuma nodaļas vadītājs | **Pircēja** **pārstāvis**  *pārstāvja amats* |
| \_\_\_\_\_\_\_\_\_\_\_\_\_\_\_ Māris Leščinskis | \_\_\_\_\_\_\_\_\_\_\_\_\_\_\_ *Vārds, Uzvārds* |